CELEX: 62021TN0313
Language: da
Date: 2021-06-03 00:00:00
Title: Sag T-313/21: Sag anlagt den 3. juni 2021 — SAS Cargo Group m.fl. mod Kommissionen

19.7.2021   
            
            
               DA
            
            
               Den Europæiske Unions Tidende
            
            
               C 289/49
            
         
      Sag anlagt den 3. juni 2021 — SAS Cargo Group m.fl. mod Kommissionen
      (Sag T-313/21)
      (2021/C 289/66)
      Processprog: engelsk
      
         Parter
      
      
         Sagsøgere: SAS Cargo Group A/S (Kastrup, Danmark), Scandinavian Airlines System Denmark-Norway-Sweden (Stockholm, Sverige) og SAS AB (Stockholm) (ved advokaterne B. Creve, M. Kofmann, J. Killick og G. Forwood)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Den Europæiske Union repræsenteret ved Europa-Kommissionen tilpligtes:
                  
                              (a)
                           
                           
                              At betale sagsøgerne en erstatning på 14 438 793,21 EUR for den skade, der er forvoldt ved, at Kommissionen ikke — i henhold til artikel 266, stk. 1, TEUF og i overensstemmelse med dom af 16. december 2015, SAS Cargo Group A/S m.fl. mod Kommissionen (sag T-56/11) — har betalt det korrekte rentebeløb af den tilbagebetalte bøde for perioden fra den 15. februar 2011 til den 8. marts 2016, eller subsidiært et erstatningsbeløb for den periode og til den rentesats, som Retten finder passende.
                           
                        
                              (b)
                           
                           
                              At betale sagsøgerne renter til den rentesats, som Den Europæiske Centralbank (ECB) anvender på sine vigtigste refinansieringstransaktioner, forhøjet med 3,5 procentpoint, af den i punkt (a) omtalte erstatning fra den 8. marts 2016, indtil fuld betaling har fundet sted, idet renterne er almindelige renter indtil den 4. februar 2021 og renters rente fra den 5. februar 2021, eller subsidiært at betale renter af den i punkt (a) omtalte erstatning for den periode, til den rentesats og efter den beregningsmetode (almindelige renter eller renters rente), som Retten finder passende.
                           
                        
            
                  —
               
               
                  Kommissionens afgørelse af 25. marts 2021, hvorved sagsøgernes anmodning om erstatning for skader uden for kontraktforhold blev afslået, annulleres.
               
            
                  —
               
               
                  Kommissionen tilpligtes at bære sine egne omkostninger og betale sagsøgernes omkostninger.
               
            
         Søgsmålsgrunde og væsentligste argumenter
      
      Til støtte for erstatningssøgsmålet har sagsøgerne fremsat et enkelt anbringende, hvormed det gøres gældende, at Kommission ikke har betalt sagsøgerne det korrekte rentebeløb efter annullationen af Kommissionens afgørelse K(2010) 7694 endelig af 9. november 2010 vedrørende en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag A.39258 — Luftfragt).
      Til støtte for annullationssøgsmålet har sagsøgerne fremsat to anbringender.
      
                  1.
               
               
                  Med det første anbringende gøres det gældende, at den anfægtede afgørelse er behæftet med en retlig fejl ved, at det heri blev fastslået, at sagsøgernes krav om erstatning uden for kontraktforhold i henhold til artikel 340 TEUF var forældet i medfør af statuttens artikel 46.
               
            
                  2.
               
               
                  Med det andet anbringende gøres det gældende, at den anfægtede afgørelse er behæftet med en retlig fejl ved, at der heri henvises til artikel 85a, stk. 2, i Kommissionens forordning nr. 2342/2002 ved afslaget på sagsøgernes anmodning om erstatning i en situation, hvor (i) forordning nr. 2342/2002 ikke var gældende på det relevante tidspunkt, og (ii) overholdelse af artikel 90 i forordning nr. 1268/2012 (og mutatis mutandis artikel 85a, stk. 2, i Kommissionens forordning nr. 2342/2002) ikke fritager Kommissionen for sin forpligtelse til at betale morarenter i henhold til artikel 266, stk. 1, TEUF.